RAKKOMANDAZZJONI GĦAT-TIENI QARI dwar il-pożizzjoni komuni tal-Kunsill fir-rigward ta' l-adozzjoni ta' deciżjoni tal-Parlament Ewropew u tal-Kunsill li tistabbilixxi, għall-perjodu 2007-2013, il-programm speċifiku "Prevenzjoni u informazzjoni dwar id-droga" bħala parti mill-programm ġenerali "Drittijiet Fundamentali u Ġustizzja" Kumitat għal-Libertajiet Ċivili, il-Ġustizzja u l-Intern Tifsira tas-simboli użati * Proċedura ta' konsultazzjoni maġġoranza tal-voti mitfugħa **I Proċedura ta' koperazzjoni (l-ewwel qari) maġġoranza tal-voti mitfugħa **II Proċedura ta' koperazzjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni *** Proċedura ta' kunsens maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE ***I Proċedura ta' kodeċiżjoni (l-ewwel qari) maġġoranza tal-voti mitfugħa ***II Proċedura ta' kodeċiżjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni ***III Proċedura ta' kodeċiżjoni (it-tielet qari) maġġoranza tal-voti mitfugħa, sabiex jiġi approvat it-test konġunt (It-tip ta' proċedura jiddependi mill-bażi legali proposta mill-Kummissjoni.) Emendi għal test leġiżlattiv Fl-emendi li jsiru mill-Parlament, it-test emendat huwa indikat b' tipa qawwija korsiva. Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom). Il-korrezzjonijiet proposti huma suġġetti għall-qbil tas-servizzi tekniċi involuti. ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5 ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW dwar il-pożizzjoni komuni tal-Kunsill fir-rigward ta' l-adozzjoni ta' deciżjoni tal-Parlament Ewropew u tal-Kunsill li tistabbilixxi, għall-perjodu 2007-2013, il-programm speċifiku "Prevenzjoni u informazzjoni dwar id-droga" bħala parti mill-programm ġenerali "Drittijiet Fundamentali u Ġustizzja" (Proċedura ta' kodeċiżjoni: it-tieni qari) Il-Parlament Ewropew , – wara li kkunsidra l-pożizzjoni komuni tal-Kunsill (8698/4/2007 – C6-0258/2007 ), – wara li kkunsidra l-pożizzjoni tiegħu fl-ewwel qari Testi adottati, 14.12.2006, P6_TA(2006)0579 . dwar il-proposta tal-Kummissjoni lill-Parlament Ewropew u lill-Kunsill ( COM(2006)0230 ) Għadha mhix ippubblikata fil-ĠU. , – wara li kkunsidra l-Artikolu 251(2) tat-Trattat KE, – wara li kkunsidra l-Artikolu 67 tar-Regoli ta' Proċedura tiegħu, – wara li kkunsidra r-rakkomandazzjoni għat-tieni qari tal-Kumitat għal-Libertajiet Ċivili, il-Ġustizzja u l-Intern ( A6-0308/2007 ), Japprova l-pożizzjoni komuni; Jiġbed l-attenzjoni għad-dikjarazzjoni li għamlet il-Kummissjoni fis-seduta plenarja ta' … Settembru 2007 skond liema dikjarazzjoni "l-Kummissjoni tikkonferma l-impenn tagħha li tibgħat l-abbozz ta' programm annwali direttament liċ-Chairperson tal-Kumitat Parlamentari kompetenti (LIBE) u li tinforma lill-Parlament Ewropew mingħajr dewmien dwar kwalunkwe modifika li qed issirlu"; Jinnota li l-att qed jiġi adottat b'konformità mal-pożizzjoni komuni; Jagħti istruzzjonijiet lill-President tiegħu sabiex jiffirma l-att flimkien mal-President tal-Kunsill, skond l-Artikolu 254(1) tat-Trattat KE; Jagħti istruzzjonijiet lis-Segretarju Ġenerali tiegħu sabiex jiffirma l-att wara li jkun ivverifika li l-proċeduri ntemmu kif imiss u sabiex, bi qbil mas-Segretarju Ġenerali tal-Kunsill, jipproċedi għall-pubblikazzjoni ta' l-att fil-Ġurnal Uffiċjali ta' l-Unjoni Ewropea; Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni. Fl-14 ta' Diċembru 2006, il-Parlament adotta l-pożizzjoni tiegħu fl-ewwel qari dwar il-programm speċifiku "Prevenzjoni u informazzjoni dwar id-droga" bħala parti mill-programm ġenerali "Drittijiet Fundamentali u Ġustizzja". Fil-pożizzjoni komuni tiegħu mressqa lill-Parlament u skond il-ftehim fl-ewwel qari, il-Kunsill aċċetta l-emendi tal-Parlament, iżda rrifjuta dawk dwar il-possibiltà li l-Parlament iwaqqaf deċiżjonijiet tal-Kummissjoni dwar l-implimentazzjoni, partikolarment meta jintgħażlu l-prijoritajiet annwali. Wara l-adozzjoni mill-Parlament fil-11 ta' Lulju 2007 tal-pożizzjoni tiegħu fit-tieni qari dwar il-pożizzjoni komuni tal-Kunsill biex tkun adottata deċiżjoni tal-Parlament Ewropew u tal-Kunsill li tistabbilixxi, għall-perjodu 2007-2013, il-programm speċifiku "Ġustizzja Ċivili" bħala parti mill-programm ġenerali "Drittijiet Fundamentali u Ġustizzja" ( 2005/0040(COD) ), il-Kunsill iddeċieda li japplika l-ftehim milħuq bejn il-Parlament, il-Kunsill u l-Kummissjoni dwar l-proċedura tal-kumitat fil-każ tal-programm speċifiku "Ġustizzja Ċivili" għall-programm speċifiku "Prevenzjoni u informazzjoni dwar id-droga" wkoll, u emenda l-abbozz ta' pożizzjoni komuni tiegħu skond dan. Għalhekk, il-pożizzjoni komuni li se titħabbar fis-seduta plenarja tat-Tnejn 3 ta' Settembru 2007, diġà fiha emenda bħal dik adottata mill-Parlament fil-11 ta' Lulju 2007 dwar il-programm speċifiku "Ġustizzja Ċivili". Sabiex ikunu żgurati t-tnedija tal-programm speċifiku "Prevenzjoni u informazzjoni dwar id-droga" u l-iffinanzjar għas-sena 2007 mill-aktar fis possibbli, ir-rapporteur tipproponi li l-kumitat japprova l-pożizzjoni komuni tal-Kunsill. Ir-rapporteur tistenna li fil-plenarja l-Kummissjoni tikkonferma l-impenn tagħha (kif imfisser fil-premessa 13 tal-pożizzjoni komuni) li tgħaddi l-informazzjoni meħtieġa lill-Parlament dwar l-abbozz ta' programmi ta' ħidma annwali. Se jkun hemm referenza għad-dikjarazzjoni tal-Kummissjoni fir-riżoluzzjoni leġiżlattiva kif kien hemm referenza għad-dikjarazzjoni tal-Kummissjoni fir-riżoluzzjoni leġiżlattiva dwar il-programm speċifiku "Ġustizzja Ċivili" adottat mill-Parlament fil-11 ta' Lulju 2007. PROĊEDURA Prevenzjoni u informazzjoni dwar id-droga (2007-2013) Data ta' l-ewwel qari tal-PE - Numru P Proposta tal-Kummissjoni Data tat-tħabbir fis-seduta plenarja tal-komunikazzjoni tal-pożizzjoni komuni Kumitat responsabbli Data tat-tħabbir fis-seduta plenarja Data tal-ħatra Eżami fil-kumitat Data ta' l-adozzjoni Riżultat tal-votazzjoni finali Membri preżenti għall-votazzjoni finali Sostitut(i) preżenti għall-votazzjoni finali
Extracted from 15520470__REPORT__A6-2007-0308__MT.txt